Diari Oficial de la Generalitat Valenciana


Sumari del DOGV 4492, del 05-05-2003 (2003/4450)

Notificació a José Ramón Segarra Ruiz.
--------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4450


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a José Ramón Segarra Ruiz. [2003/F4450]
  
D'acord amb el que preveu l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i realitzats diversos intents de notificació personal de la Resolució de 23 d'octubre de 2002, del director general de Transports, que van resultar infructuosos, es procedix a la publicació de la referida resolució als efectes prevists en el citat article 59.4:
  
«Vist l'escrit de 28 de novembre de 2002 (RE 3 de juliol), presentat per José Ramón Segarra Ruiz, en nom de la mercantil Hierros Oxicorte Sevilla, SL, contra la Resolució del director general de Transports, de 26 de febrer de 2002, i tenint en compte els següents:
  
Fets
  
1. Amb data 27 de juliol de 2001, la mercantil Hierros Oxicorte Sevilla, SL (CIF B-03904117), sol·licita el visat de les autoritzacions de transport vinculades als vehicles matrícula A-7922-DW, A-8197-DC i A-9012-CD, i s'adjunta la documentació següent:
  
- Còpia de la targeta de transports del vehicle A-7922-DW, de l'autorització número 10327655-1, de la classe MPC.
  
- Còpia de la targeta de la ITV del vehicle A-7922-DW i del permís de circulació.
  
- Còpia de la targeta de transports del vehicle A-8197-DC, amb número d'autorització 10069500-1, de la classe MPC.
  
- Còpia de la targeta de la ITV del vehicle A-8197-DC i del permís de circulació.
  
- Còpia de la targeta de transports del vehicle A-9012-CD, amb número d'autorització 06178022-2, de la classe MPC.
  
- Còpia de la targeta de la ITV del vehicle A-9012-CD i del permís de circulació.
  
- Còpia del CIF de la mercantil interessada (B-03904117).
  
- Còpia de la Resolució de 9 de març de 2001, del Jutjat de Primera Instància número 1 d'Elda, en el procediment de suspensió de pagaments número 233/2000, que declara la suspensió de pagaments de la mercantil interessada.
  
- Justificant de pagament en constrenyiment del IAE en 23 de novembre de 2000.
  
- Còpia del butlletí de cotització TC1 per treballadors de la mercantil i de liquidació (TC2).
  
- Còpies dels permisos de conducció de José Antonio Andújar Romero, Pedro Martínez Oliver i José Luis González Mínguez.
  
2 Amb data 10 de setembre de 2001, el Servici Territorial de Transports d'Alacant sol·licita de la mercantil interessada que complete la documentació presentada de les tres autoritzacions, i que presente:
  
- Certificat que no hi ha deutes en període executiu en relació amb el IRPF, IAE, Impost de Societats i IVA o, si és procedent, que els deutes estiguen ajornats, fraccionats o acordada la suspensió.
  
- Certificat de la Seguretat Social d'estar al corrent en el pagament de les quotes o altres deutes amb esta o, si és procedent, que estiguen ajornats, fraccionats o acordada la suspensió.
  
El dit escrit es va notificar amb data 11 de setembre de 2001.
  
3. Amb data 24 d'agost de 2001, la mercantil Hierros Oxicorte Sevilla, SL, sol·licita el visat de l'autorització de la classe MPC número 06670222-1 vinculada al vehicle A-4358-BW, i aporta la còpia del permís de circulació del vehicle, còpia de la targeta de la ITV, còpia de la targeta de transports, còpia del CIF de l'empresa, justificant de pagament en procediment de constrenyiment de IAE, còpia del butlletí de cotització per treballadors de l'empresa (TC1) i de la liquidació (TC2) i de la Resolució sobre suspensió de pagaments de l'empresa de 9 de març de 2001, del procediment número 233/2000 del Jutjat de Primera Instància número 1 d'Elda, així com justificant del pagament de la taxa administrativa.
  
4. Amb data 18 de setembre de 2001, el Servici Territorial de Transports d'Alacant sol·licita de la mercantil interessada que complete la documentació presentada, i que presente:
  
- Certificat que no hi ha deutes en el període executiu en relació amb el IRPF, IAE, Impost de Societats i IVA o, si és procedent, que els deutes estiguen ajornats, fraccionades o acordada la suspensió.
  
- Certificat de la Seguretat Social d'estar al corrent en el pagament de les quotes o altres deutes amb esta o, si és procedent, que estiguen ajornats, fraccionats o acordada la suspensió.
  
- Acreditació d'alta en la plantilla de treballadors de l'empresa d'un nombre de conductors proveïts de permís de conducció de la classe adequada igual o superior al 80% del nombre de vehicles amb targeta que disposen.
  
Tal document es notifica el 24 de setembre de 2001.
  
5. Amb data 3 d'octubre de 2001, la mercantil presenta escrit en què indica que no li és possible presentar els documents sol·licitats en relació amb les autoritzacions dels vehicles A-7922-DW, A-8197-DC i A-9012-CD, pel fet que l'empresa està en situació de suspensió de pagaments.
  
6. Amb data 25 d'octubre de 2001 (RS 30.10.2001), el Servici Territorial de Transports d'Alacant, resol denegar el visat de les autoritzacions dels vehicles A-7922-DW, A-8197-DC i A-9012-CD pel fet que, a pesar d'haver requerit a l'empresa interessada l'acreditació d'estar al corrent en el pagament de IAE, IRPF, impost de Societats i IVA i les obligacions laborals i socials (pagament de quotes de Seguretat Social), la mercantil no ha acreditat res de tot el que sol·licita.
  
Tal resolució es notifica amb data 31 d'octubre de 2001.
  
7. Amb data 16 de novembre de 2001 (RS 19.11.2001), el Servici Territorial de Transports d'Alacant, dicta resolució en què arxiva l'expedient obert en relació amb la sol·licitud de visat de l'autorització classe MPC del vehicle A-4358-BW, i es té per desistit l'interessat, ja que no s'ha aportat la documentació que li va ser requerida.
  
Tal resolució es notifica amb data 21 de novembre de 2001.
  
8. Amb data 30 de novembre de 2001, José Ramón Segarra Ruiz, en nom de Hierros Oxicorte Sevilla, SL, interposa recurs d'alçada contra les resolucions del Servici Territorial de Transports en relació amb la denegació de visat de les autoritzacions dels vehicles A-7922-DW, A-8197-DC i A-9012-CD i contra el no-visat de l'autorització del vehicle A-4358-BW. En el dit escrit s'al·lega, en síntesi, que la mercantil interessada es troba en suspensió de pagaments i que, per imperatiu legal, no pot realitzar pagaments no autoritzats per la intervenció judicial i que això justifica el fet de no poder presentar tota la documentació que li ha sigut requerida pel Servici Territorial de Transports d'Alacant.
  
Amb el dit escrit presenta el permís de conducció de Jesús Merino Muñoz, de José Antonio Andújar Romero, de Pedro Martínez Oliver, de Ramón Agulló Requena, junt amb butlletins de cotització a la Seguretat Social per treballadors de l'empresa (TC1 i TC2).
  
9. Amb data 12 de febrer de 2002, el Servici Territorial de Transports, informa el recurs interposat.
  
10. Amb data 26 de febrer de 2002, el director general de Transports resol desestimar el recurs d'alçada interposat contra les resolucions del Servici Territorial de Transports d'Alacant, de 25 d'octubre de 2001, i de 16 de novembre de 2001. La dita resolució és notificada amb data 9 de març de 2002.
  
11. Amb data 3 de juliol de 2002, José Ramón Segarra Ruiz presenta escrit en el qual reitera el que argumenta l'escrit de data 28 de novembre de 2001 (RE 30.11.2001), és a dir, que la mercantil interessada es troba en situació de suspensió de pagaments i que, per tant, té prohibit per llei realitzar pagaments no autoritzats per la intervenció judicial i que li és impossible presentar els certificats sol·licitats al seu dia pel Servici Territorial de Transports d'Alacant.
  
12. Amb data 19 de setembre de 2002, el Servici Territorial de Transports d'Alacant informa l'escrit presentat el 3 de juliol de 2002, i el qualifica com a recurs de revisió.
  
A estos fets és aplicable els següents:
  
Fonaments de dret
  
Primer. L'escrit presentat amb data 3 de juliol de 2002, per José Ramón Segarra Ruiz, atés que en el seu moment ja es va interposar recurs d'alçada, només pot ser considerat recurs extraordinari de revisió.
  
Ara bé, en el dit escrit, es formulen les mateixes al·legacions que es van formular en l'escrit de 30 de novembre de 2001, que va ser considerat com a recurs d'alçada, és a dir, que la mercantil Hierros Oxicorte Sevilla, SL, es troba en situació de suspensió de pagaments i que això li impedix presentar la documentació requerida al seu dia pel Servici Territorial de Transports d'Alacant, sense aportar nous arguments. La dita documentació requerida s'exigix pels preceptes vigents de l'Orde del Ministeri de Foment, de 24 d'agost de 1999, per la qual es desenrotlla el Reglament de la Llei d'Ordenació dels Transports Terrestres en matèria d'autoritzacions de transport de mercaderies per carretera (article 34 i concordants).
  
L'article 118 i 119 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, regula els supòsits en què es pot interposar recurs extraordinari de revisió (error de fet, aparició de nous documents de valor essencial, influència en la resolució recorreguda de documents o testimonis declarats falsos per sentència ferma i intervenció de prevaricació, suborn, violència o maquinació fraudulenta en la resolució). L'interessat no ha al·legat en l'escrit cap d'eixes causes i, d'altra banda, tampoc s'advertix en l'expedient la concurrència d'alguna d'estes.
  
Segon. D'altra banda, l'escrit de la mercantil s'ha presentat el 3 de juliol de 2002, és a dir, passats tres mesos després de notificada la Resolució de 26 de febrer de 2002, per la qual cosa només es podria al·legar l'error de fet, en la resolució recorreguda, cosa que no s'aprecia, com tampoc l'aportació d'una altra classe de document.
  
Tercer. La situació de suspensió de pagaments per la qual passa l'empresa no es preveu en la normativa vigent de transports com a causa d'exempció o excepció a l'obligació de compliment dels requisits preceptuats en l'Orde Ministerial de 24 d'agost de 1999 per a l'expedició i el visat d'autoritzacions.
  
Quart. La competència per a la resolució del present recurs correspon al director general de Transports, d'acord amb l'article 9 del Decret 210/2001, de 18 de desembre, del Govern Valencià, que aprova el Reglament Orgànic i Funcional de la Conselleria d'Obres Públiques, Urbanisme i Transports, i l'article 118 de la Llei 30/1992, de 26 de novembre, de Règim Jurídic de les Administracions Públiques, i Procediment Administratiu Comú.
  
D'acord amb el que s'ha exposat, resolc:
  
No admetre a tràmit l'escrit presentat per José Ramón Segarra Ruiz, en nom de la mercantil Hierros Oxicorte Sevilla, SL, i qualificable com a recurs extraordinari de revisió contra la Resolució del director general de Transports de 26 de febrer de 2002, ja que no existix, en el dit escrit, fonament en cap de les causes de revisió.
  
Si calguera entrar en el fons de l'assumpte, procediria desestimar el recurs ja que no s'ha desvirtuat allò que s'ha resolt per la Direcció General de Transports al seu dia.
  
Contra el present acte, que posa fi a la via administrativa, es pot interposar el recurs contenciós administratiu, en el termini de dos mesos comptadors des de la data de la notificació, davant del Jutjat Contenciós Administratiu, d'acord amb els article 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa
  
Tot això sense perjuí que es puga exercitar qualsevol altre acte o acció que s'estime procedent.
  
València, 23 d'octubre de 2002.- El director general de Transports: Vicente Dómine Redondo.»